Edmund Näär

Edmund Näär (10. detsember 1920 Simbirsk – september 1973) oli Eesti NSV miilitsatöötaja.

Asus septembris 1940 tööle NKVD Tartu miilitsa operatiivvoliniku abina-poliitinstruktorina. 1941. aasta juunis asus Tartu hävituspataljoni.

Hiljem osales Nõukogude poolel Eesti Laskurkorpuse koosseisus Nõukogude–Saksa sõjas. Pärast Teist maailmasõda teenis Nõukogude sõjaväes kuni 1947. aasta maini, tema lõplik auaste oli vanemleitnant. 

Maist 1947 kuni aprillini 1948 töötas ta Tartu miilitsa ülema asetäitjana poliitalal, seejärel Viljandi miilitsa osakonna ülemana juulini 1952. 1952–1953 oli ta Pärnu oblasti miilitsavalitsuse ülem, 1953–1956 Eesti NSV Siseministeeriumi miilitsavalitsuse juurdlusosakonna ülem, 1956–1959 Tallinna miilitsavalitsuse ülema asetäitja, 1959 Tallinna miilitsavalitsuse ülem, 1960–1969 ENSV siseministri asetäitja. Tema siseteenistuse auaste oli 3. järgu kindral.

Tunnustus
Isamaasõja ordeni 1. järk

Välislingid
Haud Tallinna Metsakalmistul

Eesti NSV Siseministeerium
Eesti NSV hävituspataljonlased
8. Eesti Laskurkorpuse koosseis
Eestimaa Kommunistliku Partei liikmed
Eestlased Venemaal
Metsakalmistule maetud
Sündinud 1920
Surnud 1973